**Ādažu novada domes**

**iepirkuma**

**„Mēbeļu piegāde Ādažu Mākslas un mūzikas skolai”**

**(ID.Nr. ĀND 2015/86)**

iepirkuma komisijas sēdes

# **PROTOKOLS Nr.05-30-2015/86-2**

|  |  |
| --- | --- |
| Ādažos | **2015. gada 9.jūnijā** |

## **Sēde sākās:**

## Komisijas priekšsēdētājs atklāj sēdi plkst. 10:00

**Sēdē piedalās:**

|  |  |
| --- | --- |
| Komisijas priekšsēdētājs:  Komisijas locekļi: | Artis Brūvers  Rita Šteina  Everita Kāpa  Valērijs Bulāns  Halfors Krasts  Uģis Dambis |

**Komisijas izveides pamats:**

Ādažu novada domes 2013.gada 24.septembra lēmums Nr. 215. un Ādažu novada domes 2014.gada 28.jūlija ārkārtas domes sēdes lēmums Nr. 17§ 2.

**Darba kārtībā:**

Piedāvājumu atvēršana un vērtēšana iepirkumā „Mēbeļu piegāde Ādažu Mākslas un mūzikas skolai” (ID.Nr.: ĀND 2015/86).

**Darba gaita:**

1. A. Brūvers informē, ka noteiktajā termiņā piedāvājumus iesnieguši 3 pretendenti.

2. Komisija atver iesniegtos piedāvājumus, A. Brūvers nosauc finanšu piedāvājumu cenas:

|  |  |  |
| --- | --- | --- |
| **Nr.** | **Pretendents** | **Piedāvātā cena EURO (bez PVN)** |
| 1. | SIA “VOLKEN BERG” | 2515.00 |
| 2. | SIA “RENTRA” | 4352.00 |
| 3. | SIA “VITRUM SISTĒMA” | 2674.00 |

3. Piedāvātās cenas tiek reģistrētas protokolā.

4. Komisijas locekļi parakstās uz pretendentu finanšu piedāvājumiem.

**Komisija vienbalsīgi nolemj:**

1. **Turpināt piedāvājumu vērtēšanu.**

5.Iepirkuma komisija veic visu pretendentu piedāvājumu noformējuma pārbaudi un secina, ka tie noformēti atbilstoši.

6. Komisija veic visu pretendentu kvalifikācijas dokumentu pārbaudi un konstatē, ka SIA “VOLKEN BERG” iesniegtais piedāvājums neatbilst iepirkuma nolikuma 7.1. a) punkta prasībām, jo pretendenta apgrozījums pretendenta darbības iepriekšējo 3 (trīs) gadu laikā vidēji ik gadu ir mazāks par 40 000 euro bez PVN.

**Komisija vienbalsīgi nolemj:**

**1. Izslēgt SIA “VOLKEN BERG”** **piedāvājumu no tālākas piedāvājumu vērtēšanas, pamatojoties uz tā neatbilstību iepirkuma nolikuma 7.1. a) punkta prasībām.**

**2. Turpināt vērtēt SIA “RENTRA” un SIA “VITRUM SISTĒMA” piedāvājumus.**

7. Iepirkuma komisija turpina vērtēt abu pretendentu kvalifikācijas dokumentu atbilstību iepirkuma nolikuma kvalifikācijas prasībām un secina, ka tie ir atbilstoši.

8. Iepirkuma komisija turpina vērtēt abu pretendentu tehnisko piedāvājumu atbilstību iepirkuma nolikuma tehnisko specifikāciju prasībām un secina, ka tie ir atbilstoši.

9. Iepirkuma komisija turpina vērtēt abu pretendentu finanšu piedāvājumus un secina, ka tie atbilst iepirkuma nolikuma prasībām, kā arī – piedāvātās cenas atbilst tirgus cenām.

10. Iepirkuma komisija pārbauda datus par lētāko pretendentu (SIA “VITRUM SISTĒMA”) publiskās datu bāzēs, lai pārliecinātos, ka uz to nav attiecināmi Publisko iepirkumu likuma 8.² panta piektajā daļā noteiktie izslēgšanas nosacījumi. Komisija secina, ka uz pretendentu izslēgšanas nosacījumi nav attiecināmi.

11. Iepirkuma komisija lemj par līguma slēgšanas tiesību piešķiršanu.

**Komisija balsojot vienbalsīgi nolemj:**

1. **Piešķirt līguma slēgšanas tiesības SIA “VITRUM SISTĒMA” (piedāvātā līgumcena – 2674.00 Euro bez PVN), kuras piedāvājums atbilda visām iepirkuma prasībām un bija lētākais;**
2. **A. Liepiņai nodrošināt pretendentu informēšanu par pieņemto lēmumu;**
3. **A. Liepiņai publicēt informatīvos paziņojumus ĀND un IUB mājaslapās;**
4. **E. Kāpai sagatavot līguma projektu un saskaņot tos ar pusēm.**

**Sēdi slēdz:**

Komisijas priekšsēdētājs sēdi slēdz plkst. 12.00.

**Pielikumā:**

1. Cenu reģistrācijas lapa;
2. Komisijas locekļu individuālās vērtēšanas tabulas;
3. Iepirkuma paziņojumu izdrukas no ĀND un IUB mājaslapām;
4. Informatīvās vēstules pretendentiem.
5. EIS izziņas izdrukas.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_\_ R. Šteina

\_\_\_\_\_\_\_\_\_\_\_\_\_\_\_\_\_\_\_\_\_ E. Kāpa

\_\_\_\_\_\_\_\_\_\_\_\_\_\_\_\_\_\_\_\_\_ V. Bulāns

\_\_\_\_\_\_\_\_\_\_\_\_\_\_\_\_\_\_\_\_\_ H. Krasts

\_\_\_\_\_\_\_\_\_\_\_\_\_\_\_\_\_\_\_\_\_ U. Dambis